Chama cha Mapinduzi
Store norske leksikon,Historie,Verdens historie og samtidshistorie,Afrika,Tanzanias historie,Tanzanias samtidshistorie
Chama cha Mapinduzi (CCM), Tanzanias revolusjonære parti, er et politisk parti i Tanzania. CCM ble dannet i 1977 ved sammenslåing av Tanganyika African National Union (TANU) på fastlandet, og Afro-Shirazi Party (ASP) på Zanzibar. CCM var det eneste tillatte parti i Tanzania fra uavhengigheten i 1963 til flerpartistyre ble innført i 1992.
Selv om partiet har hatt nedadgående oppslutning ved de seneste valgene, har det fortsatt rent flertall i parlamentet (2005: 80,28 prosent, 2010: 63,8 prosent og 2015: 58,46 prosent). Dette gjør det til det lengst sittende regjeringspartiet på det afrikanske kontinentet.Frem til 1985 ble CCM ledet av Julius Nyerere; senere ledere har vært Ali Hassan Mwinyi (1986–1995), Benjamin Mkapa (1996–2005), Jakaya Kiwete (2006–2016), John Pombe Magufuli (2016–2021) og Samia Suluhu Hassan (2021–).CCM har siden 2013 vært fullt medlem av Internasjonale sosialister. Les mer i Store norske leksikon Tanzanias politiske system Tanzanias historie